Mantviliškis

Mantviliškis – kaimas Kėdainių rajono savivaldybėje, 6 km į šiaurės vakarus nuo Akademijos, prie plento  ir Šiaulių-Vilniaus geležinkelio. Seniūnaitijos centras. Yra biblioteka. Kaimo pakraščiu teka Dotnuvėlė, ant kurios įrengtas Mantviliškio tvenkinys. Svarbiausia įmonė – Mantviliškio ŽŪB. Archeologijos paminklas – Mantviliškio akmuo („su dubeniu“).

Kaimo dalis, kuri vadinasi Mantviliškis II, yra Gudžiūnų seniūnijoje.


 Etimologija 

Vietovardis Mantviliškis (dar žinomas kaip Montviliškis, Montviliškiai) yra priesagos -iškis vedinys iš asmenvardžio Mañtvila ar Mañtvilas.

 Istorija 

Kaime rasti 3 senoviniai akmeniniai kirviai. Mantviliškis minimas 1591 m. kaip miestelis. XIX a. buvo pašto stotis. Buvo Mantviliškio dvaras (1902 m. jame gyveno 21, 1923 m. – 55 žmonės).

II pasaulinio karo metais TSRS valdžia Mantviliškyje paskyrė žemę ~10 tūkst. sentikių, atkeltų iš Suvalkų krašto. Tačiau užėjus vokiečiams, žemė buvo konfiskuota, ir sentikiai buvo priversti apsigyventi tarp kitų Lietuvos bendratikių.Jolita Sabaliauskaitė, Laima Gumulauskaitė. „Iš Sentikių bažnyčios istorijos: 1922–1944“. Lietuvos sentikiai: duomenys ir tyrimai, Vilnius: Vilniaus universiteto leidykla, 1998.

Tarybiniais metais Mantviliškis buvo Žemdirbystės instituto eksperimentinio ūkio pagalbine gyvenviete.

|}

 Gyventojai 

 Šaltiniai 

Kategorija:Kėdainių rajono savivaldybės gyvenvietės